Diari Oficial de la Generalitat Valenciana


Sumari del DOGV 7871, del 12-09-2016 (2016/6966)

CORRECCIÓ d'errades de la Resolució de 8 d'agost de 2016, del president de CulturArts Generalitat, per la qual es convoca la concessió d'ajudes per a la producció audiovisual.
-------------------------------------------------------------------------------------------------------------------------------------------------------------------------------

### Dades del document

Número de DOGV
:   7871

Data del DOGV
:   12-09-2016

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2016/6966


Data del document
:   08-09-2016

Organisme emissor
:   Conselleria d'Educació, Investigació, Cultura i Esport

Tipus de document
:   Correcció d'errades

Correcció d'errades

 Descriptors 

:   * Conselleria d'Educació, Investigació, Cultura i Esport

CORRECCIÓ d'errades de la Resolució de 8 d'agost de 2016, del president de CulturArts Generalitat, per la qual es convoca la concessió d'ajudes per a la producció audiovisual. [2016/6966]  
Advertides errades materials en la publicació de l'esmentada resolució (DOCV 7849, 11.08.2016), i de conformitat amb el que preveu l'article 105 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, es procedeix a la seua rectificació:  
  
En la pàgina 23645, en l'epígraf 3.6.2 del punt quart, versió en castellà i en valencià,  
On diu:  
«Els projectes la versió original dels quals siga en valencià han d'incloure també el guió en versió castellana en el suport digital, amb el contingut següent:  
- Guió, sinopsi d'un màxim de 20 línies i sinopsi breu d'un màxim de 3 línies. Memòria de producció i direcció que descriga expressament el valor comercial, cultural i innovador del projecte»;  
Ha de dir:  
«Els projectes hauran d'incloure el contingut següent:  
- Guió, sinopsi d'un màxim de 20 línies i sinopsi breu d'un màxim de 3 línies. Memòria de producció i direcció que descriga expressament el valor comercial, cultural i innovador del projecte. Si el guió no està en valencià ni en castellà, s'haurà d'incloure una versió en una d'aquestes dos llengües en el suport digital».  
  
En la pàgina 23207, en l'epígraf 2.2 del punt sisé, versió en valencià,  
On diu:  
«- Recursos aportats per l'empresa sol·licitant de l'ajuda o per qualsevol de les empreses coproductores sempre que es troben garantits per mitjà d'aval bancari o d'una societat de garantia recíproca. S'acceptarà un certificat bancari acreditatiu d'aquests recursos propis o auditoria de la despesa realitzada per una quantia no superior al 20 per cent del pressupost, i capitalitzacions de fins a un 12 per cent del pressupost»;  
Ha de dir:  
«- Recursos aportats per l'empresa sol·licitant de l'ajuda o per qualsevol de les empreses coproductores. S'acceptarà un certificat bancari acreditatiu d'aquests recursos propis o auditoria de la despesa realitzada per una quantia no superior al 20 per cent del pressupost, i capitalitzacions de fins a un 12 per cent del pressupost».  
  
En la pàgina 23017, en l'epígraf 3.2 del punt sisé, versió en valencià,  
On diu:  
«- Recursos aportats per l'empresa sol·licitant de l'ajuda o per qualsevol de les empreses coproductores sempre que es troben garantits per mitjà d'aval bancari o d'una societat de garantia recíproca. S'acceptarà un certificat bancari acreditatiu d'aquests recursos propis o auditoria de la despesa realitzada per una quantia no superior al 20 per cent del pressupost, i capitalitzacions de fins a un 12 per cent del pressupost»;  
Ha de dir:  
«- Recursos aportats per l'empresa sol·licitant de l'ajuda o per qualsevol de les empreses coproductores. S'acceptarà un certificat bancari acreditatiu d'aquests recursos propis o auditoria de la despesa realitzada per una quantia no superior al 20 per cent del pressupost, i capitalitzacions de fins a un 12 per cent del pressupost».  
  
En la pàgina 23585, en l'epígraf 6 del punt sisé, versió en castellà i en valencià,  
On diu:  
«Declaració responsable sobre la condició de valencians dels equips tècnics o artístics que, segons els distints supòsits previstos en aquesta resolució, s'estenga per declarar que són naturals de la Comunitat Valenciana, o, si és el cas, residents en aquesta amb una antiguitat mínima d'1 any en la data en què finalitze el termini de presentació de sol·licitud»;  
Ha de dir:  
«Als efectes d'aquesta resolució, la condició de valencians dels equips tècnics i/o artístics s'estén als naturals de la Comunitat Valenciana i els residents en aquesta amb una antiguitat mínima d'1 any en la data en què finalitze el termini de presentació de sol·licitud, aportant una declaració responsable de tal condició, segons els distints supòsits previstos en aquesta».  
  
En la pàgina 23116, en el quart ítem de la lletra F de l'annex I, versió en castellà i en valencià,  
On diu:  
«La persona que subscriu, manifesta no tenir deutes declarats mitjançant sentència ferma o en procés de liquidació. Així mateix declare que el productor executiu del projecte no participa en cap empresa que tinga deutes declarats mitjançant sentència ferma o en procés de liquidació»;  
Ha de dir:  
«La persona que subscriu, manifesta que l'empresa ha complit totes les obligacions contretes amb el personal creatiu, artístic i tècnic valencià i amb les indústries tècniques valencianes, respecte de l'última pel·lícula d'aquesta empresa productora que va obtindre ajuda pública estatal o autonòmica.  
Així mateix declara que no té deutes declarats en sentència ferma amb altres produccions audiovisuals que hagen rebut ajudes públiques estatals o autonòmiques, així com que tampoc es troba en procés de liquidació».  
  
València, 8 de setembre de 2016. El president de CulturArts Generalitat: Vicent Marzà Ibáñez.